jkorsvik/nowiki_second_scrape_merged huggingface dataset:
Engø Gård Hotel & Restaurant

Engø Gård Hotel & Restaurant er et  hotell og en restaurant på Tjøme i Færder kommune i Vestfold.
I 2007 ble Engø Gård Hotel & Restaurant det andre norske etablissementet som er tatt opp som medlem i den franske organisasjonen Traditions & Qualité. I 2009 ble stedet medlem av De Historiske Hotel og Spisesteder.


== Referanser ==


== Eksterne lenker ==
Engø Gård Hotel & Restaurants nettsted
Artikler i Tønsbergs Blads nettsted om «Engø gård»
Turun Palloseura (ishockeylag)

TPS eller Turun Palloseura er et ishockeylag som spiller i SM-liiga. De spiller i Åbo, Finland ved HK Arena. TPS er den mestvinnende klubben i SM-liigaens historie.


== Eksterne lenker ==
http://hc.tps.fi/
Robert Hallin

Robert Hallin er en svensk toppdommer i ishockey, som dømmer i norske GET-ligaen. Han representerer Jordal og han hadde sin debut i GET-ligaen i 2010.
Hallin er flere ganger blitt kåret til årets hoveddommer i den norske serien.


== Referanser ==
Hessische Polizei

Hessische Polizei er statspolitiet (Landespolizei) i Hessen, og en av 16 politistyrker på delstatsnivå i Tyskland. Det er underlagt Hessens innenriksministerium og har ca. 18 000 ansatte.


== Eksterne lenker ==
Hessische Polizei
Michael Haga

Michael Haga (født 10. mars 1992 i Asker) er en norsk profesjonell ishockeyspiller som siden høsten 2021 spiller for det finske laget Lukko Rauma i Liiga. Han spiller også for det norske ishockeylandslaget.
Han startet å spille ishockey i Frisk Asker.


== Referanser ==


== Eksterne lenker ==
(en) Michael Haga – Eurohockey.com 
(en) Michael Haga – Hockeydb.com 
(en) Michael Haga – Eliteprospects.com
Nicholas Weberg

Nicholas Weberg (født 20. februar 1992 i Oslo, oppvokst i Stockholm) er en norsk profesjonell ishockeyspiller som spiller for Shattuck-St. Mary's  i USA og Norges U20-lag.
Weberg har også spilt for moderklubben Stocksunds IF og SDE HF J18.


== Eksterne lenker ==
http://www.eliteprospects.com/player.php?player=16636
Cecilie Waage Johannessen

Cecilie Waage Johannessen (født 16. januar 1990) er en norsk svømmer fra Norheim, Karmøy. Hun er tvillingsøsteren til Monica Waage Johannessen.
Waage Johannessen har vunnet i alt 62 NM-gull siden 2005. I 2014 og 2015 vant hun også kongepokalen.
C. Johannessen innehar en rekke norske rekorder: 50m fri langbane (25.49), 100m fri langbane (55.50), 200 fri langbane (1.59.58) og kortbane (1.55.95) og 400 fri kortbane (4.06.56).
C. Johannessen oppnådde en 5.-plass på 200 fri på EM i Polen 2011. Hun tok også bronse i World Cup på 800 fri. Året etter tok hun bronse på 4x50 medley mix under kortbane EM i Chartres, Frankrike i november 2012. Cecilie hadde sisteetappen, crawl. Hennes tvillingsøster Monica svømte butterfly-etappen på samme lag. På EM på langbane i Berlin, Tyskland sommeren 2014 kvalifiserte C. Johannessen seg til semifinale på både 50m og 100m fri.


== NM-medaljer ==


== Referanser ==


== Eksterne lenker ==
(en) Cecilie Waage Johannessen – swimrankings.net
Lerberget

Så du etter Lierberget i Vang ved Hamar?Lerberget er en hoppbakke som ligger ved Rogland i Trysil i Innlandet. Bakken har K-punkt 70 meter. Ifølge Skisprungschanzen-Archiv ble bakken bygd i 1953 og sist ombygd i 1998. Lerberget ble brukt under lag-NM i kombinert i 2004. Bakken er eid av Trysilgutten IL.
Anerkjent bakkerekord er 76 meter, satt av Andreas Myhre Hellerud 6. februar 2010. Jan Schmid hoppet 76,5 meter under lag-NM i kombinert 27. mars 2004.


== Kilder ==
Skisprungschanzen-Archiv: Trysil (Rogland) (besøkt 12. november 2011)
NM 2004 – Resultater kombinert lag hopp
Idrettsanlegg.no: Lerberget K70
Monica Waage Johannessen

Monica Waage Johannessen (født 16. januar 1990) er en norsk svømmer fra Norheim, Karmøy. Hun er tvillingsøsteren til Cecilie Waage Johannessen. Begge bor og trener i Bergen.


== Karriere ==
Waage Johannessen tok en sølv i kortbane-NM i svømming på 50m og 100m butterfly i mars 2010. I 2012, 2013 og 2014 tok hun gull på 100m butterfly. I 2013 og 2014 tok hun også gull på både 50m og 100m butterfly på både kortbane og langbane NM. Johannessen har til sammen tatt 15 NM-gull, 13 sølv og 18 bronse i senior-NM.
Var med til EM i Eindhoven og VM i Dubai kortbane 2010. 
Hun har deltatt i flere finaler i ulike World Cup-stevner. 
Johannessen tok bronse på 4x50 medley mix på EM kortbane i Chartres i november 2012 sammen med tvillingsøster Cecilie. Hun var semifinalesvømmer på 50 og 100 butterfly på EM kortbane i Herning i desember 2013.
Hun er også den første kvinnelige norske svømmer under 25 sekunder på 50 fri uten superdrakt (24.96). I NM kortbane i mars 2015 satte hun norsk rekord på øvelsen (24.87). Der tok hun med seg tre gull og en sølv.
Hun har skrevet boken Tyskertøsene. Myndighetenes behandling og befolkningens reaksjoner (2016).


== Medaljer i norske mesterskap ==


== Referanser ==


== Kilder ==
medley.no: Medaljevinnere NM svømming


== Eksterne lenker ==
(en) Monica Waage Johannessen – swimrankings.net
Joachim Hatland

Joachim Hatland er en norsk fotballspiller som spiller for FK Fyllingsdalen, han spiller på midtbanen
Hatland spilte for Løv-Ham i klubbens siste sesong. Han debuterte for klubben i 1. divisjon i den 25. serierunden i 2011 borte mot Randaberg.Etter 2011-sesongen ble Løv-Ham og Fyllingen slått sammen til FK Fyllingsdalen og Hatland fortsatte i den nye klubben.


== Referanser ==

Mal:FK Fyllingsdalen spillerstall
Daniel Bøen Rokseth

Daniel Bøen Rokseth (født 15. august 1991 i Oslo) er en norsk ishockeyspiller som spiller for Stavanger Oilers i GET-ligaen og har tidligere spilt for Manglerud Star, Tønsberg Vikings og Norges U20-lag.


== Referanser ==


== Eksterne lenker ==
(en) Daniel Bøen Rokseth – Eurohockey.com 
(en) Daniel Bøen Rokseth – Eliteprospects.com 
http://www.mshockey.no/artikkel/0679 Arkivert 9. august 2020 hos Wayback Machine.
Jens Ulrik Bacher

Jens Ulrik Bacher (født 2. oktober 1992 i Asker) er en norsk ishockeyspiller som spiller for moderklubben Frisk Asker Han har også spilt to U18 og to U20 VM for Norges juniorlandslag. Regnes som en av de beste fra 1992 kullet til Norge.


== Referanser ==


== Eksterne lenker ==
(en) Jens Ulrik Bacher – Eliteprospects.com
Nils Larsenfjellet

Nils Larsenfjellet er et fjell i den vestlige delen av fjellmassivet Sør-Rondane i Dronning Maud Land. Fjellet ligger mellom Widerøefjellet og H.E. Hansenbreen. Høyeste punkt måler 2190 moh.Området ble fotografert fra fly under Thorshavn-ekspedisjonen 1936–37 og under Operasjon Highjump i 1946–47. Kart over området, basert på de amerikanske flyfotografiene, ble utarbeidet av Norsk Polarinstitutt i 1957. Fjellet er oppkalt etter kaptein Nils Larsen (1900–1976) som deltok på alle de fire Norvegia-ekspedisjonene i perioden 1927–31.


== Referanser ==


== Eksterne lenker ==
Nils Larsenfjellet Stadnamn i norske polarområde, Norsk polarinstitutt
Tarfaya

Tarfaya er en by i det sørlige Marokko, på grensen til Vest-Sahara. Byen tidligere kjent som Villa Bens under den spanske protektoratperioden. Tarafaya har 5615 innbyggere (2004).


== Eksterne lenker ==
Offisielt nettsted 
(en) Tarfaya – kategori av bilder, video eller lyd på Commons
Marko Kranjec

Marko Kranjec (født 12. april 1940 i Novo Mesto) er en slovensk økonom og bankmann, som siden 2007 har vært sentralbanksjef i Slovenias bank. Han sitter også Den europeiske sentralbanks «Governing Council», og er en forkjemper for lav inflasjon.Han er utdannet ved økonomisk fakultet ved Universitetet i Ljubljana i 1964. Han var ansatt samme sted fra 1965 til 1968, og tok også sin doktorgrad (Ph.D.) der i 1975. Han har også vært professor ved universitetet siden 2002.Han har jobbet for både Slovenias største bank, Ljubljanska Banka, OECD og Verdensbanken. Fra 1990 til 1991 var han den nye republikken Slovenias første finansminister. Han var visesentralbanksjef fra 1991 til 1997, da Mitja Gaspari var sentralbanksjef, og etter dette ble han Slovenias ambassadør til EU. Her deltok han i samtalene som ledet fram til Slovenias EU-medlemskap i 2004. Han var ambassadør fram til 2002.
I juni 2007 ble han utnevnt til sentralbanksjef, for en periode på seks år. Han kom da fra en stilling som visepresident i representantskapet i det farmasøytiske selskapet Krka.


== Referanser ==
Torstein Bjåland Nordrum

Torstein Bjåland Nordrum (født 30. juli 1991) er en norsk ishockeyspiller som spilte for Frisk Asker i GET-ligaen fram til 2017 da la han opp som aktiv. og Norges U20-lag.
Han har også spilt for VIF Hockey og Jar IL.


== Referanser ==


== Eksterne lenker ==
(en) Torstein Bjåland Nordrum – Eurohockey.com 
(en) Torstein Bjåland Nordrum – Eliteprospects.com
Hans Martin Hanssen

Hans Martin Hanssen (født 14. oktober 1911 i Lebesby i Finnmark, død 31. mai 1971) var en norsk forretningsfører og politiker for Arbeiderpartiet. Han var ordfører i Lebesby kommune i 5 år fra 1950-1955. Han var vararepresentant for Finnmark i perioden 1950-1953 på Stortinget, hvor han satt 46 dager.Hanssen var også Fino-Tros disponent i 5 år. I 1959 flyttet Hanssen fra Honningsvåg til Tromsø. Der ble han mekler og drev sin egen forretning inntil sykdom tvang han til å slutte. 
Hans Martin var gift med Hjørdis Lange (6. juni 1912–22. februar 1993) fra Målselv.


== Referanser ==


== Eksterne lenker ==
(no) Hans Martin Hanssen hos Stortinget 
(no) Hans Martin Hanssen hos Norsk senter for forskningsdata
Magnus Lindahl

Magnus Lindahl (født 6. juni 1991) er en norsk tidligere ishockeyspiller som spilte for Lørenskog IK fram til 2018, og Norges U20-lag.
Han har også spilt for moderklubben Manglerud Star, Stavanger Oilers, Storhamar Hockey, Stjernen Hockey og Viking Hockey.


== Referanser ==


== Eksterne lenker ==
(en) Magnus Lindahl – Eurohockey.com 
(en) Magnus Lindahl – Eliteprospects.com
Gåsbakken skole

Gåsbakken skole er en barneskole i Melhus kommune i Trøndelag. Den ble grunnlagt i 1962.


== Eksterne lenker ==
Skolens hjemmeside
K-LOVE

K-LOVE er en moderne kristen musikk-radiokanal i USA, drevet av Educational Media Foundation.
Per januar 2011 er K-LOVE sendt på over 440 FM-stasjoner i USA.  Ifølge K-LOVE er lytterantallet på Internett 250 000 per uke og over radionettverket mer enn 5 millioner amerikanere per uke.  K-LOVEs stasjoner med flest lyttere finner man i Chicago, Denver, Phoenix, Kansas City og San Antonio, hvor hver av dem har et gjennomsnitt på mellom 200 000 og 400 000 lyttere hver uke.K-Loves studioer og kontorer finner man i Rocklin i California, nært Sacramento. Morgensendingene kringkastes per november 2009 fra Indianapolis i Indiana.
K-LOVE spiller musikk fra kristne grupper som MercyMe, Third Day, Brandon Heath, Steven Curtis Chapman, tobyMac, Chris Tomlin, Casting Crowns, Matthew West, Switchfoot, Tree63, Jeremy Camp og Aaron Shust.  Låtene som spilles er typisk kristen-pop og lovsang, og flere av dem går igjen i blant annet flere norske ungdomsmenigheter.  «Amazing Grace», «Hosanna", «Blessed be your name», «Lead me to the Cross» og «Revelation song» er låter som ofte blir spilt på K-LOVE.
K-LOVE har et nyhetsgruppe som gir lytterne nasjonale og regionale historier i tillegg til positive historier som kanskje ikke blir hørt noen andre plasser. I tillegg til nyhetene har K-LOVE et ukentlig program, Closer Look, hvor emner diskuteres litt mer i dybden.


== Eksterne lenker ==
(en) Offisielt nettsted 
(en) K-Love – kategori av bilder, video eller lyd på Commons 
EMF Broadcasting
Sven-Olof Sällström

Sven-Olof Sällström (født 4. oktober 1968 i Ånge i Medelpad) er en svensk politiker som representerer partiet (Sverigedemokraterna) i Sveriges riksdag fra 2010.
Sven-Olof Sällström har vært medlem i Sverigedemokraterna siden 2006, Sverigedemokraternas Europa-politiske talsmann siden begynnelsen av 2008, varamedlem i Sverigedemokraternas partiledelse og tidligere leder for Sverigedemokraternas distrikt Jämtland–Härjedalen. I Europaparlamentsvalet 2009 var Sven-Olof Sällström førstekandidat på Sverigedemokraternas valgliste. Sällström bor i Östersund i Jämtland og har arbeidet som butikksjef. Han er alenefar for sine barn. Tidigere har Sven-Olof Sällström blant annet vært yrkesoffiser. Sällströms har tidligere vært medlem i Centerpartiet og Folkpartiet liberalerna. Siden Sverigedemokraternas landsmøte i Ljungbyhed i Skåne i oktober 2009 er Sven-Olof Sällström valgt inn i partiledelsen som styremedlem i perioden 2009/11.I Riksdagsvalget i Sverige 2010 var Sven-Olof Sällström på 10.-plass på Sverigedemokraternas riksdagsliste. Han var tidligere pressesekretær for Sverigedemokraterna på riksnivå.


== Referanser ==


== Eksterne lenker ==
(en) Sven-Olof Sällström – kategori av bilder, video eller lyd på Commons 
Artikkelen har ingen egenskaper for sosiale medier i Wikidata
(sv) Sven-Olof Sällström hos Sveriges riksdag 
Engström, Annika (2. mai 2009). «SD: Sverige måste ut ur EU». Svenska Dagbladet (svensk). Besøkt 19. mai 2009. 
Magnusson, Erik & Lönnaeus, Olle (18. mai 2009). «"Jag har inga andra herrar än Sverige och det svenska folket"». Sydsvenskan (svenska). Arkivert fra originalen 25. oktober 2011. Besøkt 19. mai 2009. CS1-vedlikehold: Flere navn: forfatterliste (link)
Aftenrøde

Aftenrøde er den røde fargen himmelen og skyene kan få når solen er i ferd med å gå ned om kvelden, eller akkurat har gått ned bak horisonten. Jo lavere solen står, jo mer atmosfære må lyset reise gjennom før det når betrakterens øye. Siden lys med kortere bølgelengde (i den blå/fiolette enden av spekteret for synlig lys) spres lettere enn lys med lengre bølge (i den røde enden), er det mer av det rødlige lyset som sees.Fenomenet er det samme ved soloppgang og solnedgang; østhimmelens røde farge ved soloppgang kalles morgenrøde.


== Referanser ==


== Eksterne lenker ==
(en) Afterglow – kategori av bilder, video eller lyd på Commons
Setesdalsk

Setesdalsk eller setesdalsmål er dialekten innenfor det norske språket som kommer fra Setesdal i Aust-Agder i Norge. Denne dialekten skiller seg fra flere nærliggende (for eksempel andre sørlandske dialekter og dialekter i Vest-Telemark) med annerledes uttrykk og ord.Setesdalsk har beholdt mange gamle trekk, men har også nyutviklinger som ikke finnes i andre norske dialekter. I 1672–1677 var det samlet en del ord fra Raabyggelaget i 70 sider i en bok som het Ordsamling fraa Robyggjelaget fraa slutten av 1600-talet. Ordene er fortsatt forståelige idag for de som snakker Setesdalsk.


== Sammenligning mellom nynorsk og setesdalsk ==
Grammatikken i setesdalsk har beholdt bøyingen fra gammelnorsk i tallord, som bøyes etter grammatisk kjønn, «tvei gúta», «tvæ jentur», og «tvau born». Den gammelnorske endingen «-r», som i hestr, har gått over til den «hengende e-en», eller en svarabhakti, som i «hest'e». Dette er bare i hannkjønnsord. Som i dialektene i Vest-Agder og Vest-Telemark, har «fjell» og andre ord som slutter på «ll» blitt til «dd», men når det ordet har et tillegg så går den tilbake til «ll», som i «fjødd», men «fjøllsendi». Foran labiale og velare konsonanter har «l»-en gått bort, som i «kåv'e» «kalv», og «fókk» «folk», på samme måte som i engelsk. Ord som slutter på «-al», «-ar» (det vil si på nynorsk skrivemåte) har blitt til -ɔːr/-ɔːl som i «sommår», «gåmål'e», og «håmåri». Aspirasjon på trykksvake stavelser har blitt beholdt i setesdalsk.I eldre Setesdalsk, helt til 1915–1920, hadde man svarabhakti på personnavn, som i «Kjæm'e du, Knut'e?».


== Skriftspråk ==
Selv om setesdalsk ikke har offisielt skriftspråk, så har vallemal.no lagd et skriftspråk for å beskrive en rekke lyder.En apostrof brukes når en del av ordet går vekk når det kommer et konsonantstartende ord etter ordet, som i «ha' på», og «har i». Apostrofen brukes også for svarabhaktivokalen «e». «ā» betyr en lang a på slutten av et ord.


=== Lyder ===


==== Vokaler ====
Lange vokaler er blitt til diftonger. Det finnes både synkende og stigende diftonger, og setesdalsk har flest diftonger av alle dialektene i det nordiske språkområdet.


==== Konsonanter ====
Konsonantene uttales likt som på øvrig norsk, men «sj» uttales som [sj] og «tj» uttales som [(t)ç], eller [tj] i midten av ord.


== Tekster ==


== Referanser ==


== Eksterne lenker ==
Talemålet i Valle og Hylestad
Thrilla in Manila

Thrilla in Manila var den tredje og siste boksekamp mellom Joe Frazier og Muhammad Ali. Den ble arrangert i Araneta Coliseum i Quezon City i Manila på Filippinene 1. oktober 1975. Kampen ble den hardeste i møtene mellom de to tungvektsmestrene, og regnes som en av boksehistoriens største tittelkamper. 


== Før kampen ==
Ali tapte verdensmestertittelen til Frazier på poeng i deres første møte i 1971, en kamp som fikk navnet Fight of the Century. Deres andre møte var ikke en tittelkamp, da Frazier hadde mistet VM-beltet til George Foreman etter en knock out i andre runde. Ali vant kampen på poeng. I 1974 vant Ali tilbake verdensmesterbeltet fra Foreman, etter nok en legendarisk boksekamp i Kongo, kalt The Rumble in the Jungle.
Et av Alis kjennetegn var hans flørt med media gjennom en rekke rim og kontroversielle uttalelser. Mot Frazier var han spesielt frekk, og kom med uttalelser som sådde ondt blod mellom de to. I sitt forsøk på å skape publisitet for seg selv og kampen nyttet Ali enhver anledning til å slenge kommentarer til og om Frazier. På en pressekonferanse møtte Ali med en gummi gorilla som han bokset på og kom med følgende rim: "It's gonna be a thrilla, and a chilla, and a killa, when I get the Gorilla in Manila." Gorillaen representerte Frazier. 


== Om kampen ==
Ali gikk hardt ut i de første rundene, før «Smokin'» Joe Frazier kom tilbake med flere runder der han hamret løs på kroppen til Ali. I begynnelsen av den syvende runden skal Ali ha hvisket i Fraziers øre, «Joe, they told me you was all washed up», hvorpå Frazier skal ha svart «They told you wrong, pretty boy». Under all julingen fikk Ali inn noen slag på Frazier og lukket hans øye. Det var ikke kjent da, men Frazier hadde dårlig syn på det andre øyet og fikk dermed problemer med å se. Fra runde 11 tok Ali over og Frazier tok i mot mange slag mot hode og kropp, men gikk ikke ned. I runde 13 mistet Frazier tannbeskyttelsen og etter en rekke slag fra Ali rant blodet fra Fraziers munn. Etter runde 14 hadde Frazier fått kraftig med juling. På poeng var de bokserne likevel helt jevne etter Fraziers runder fra 5 til 11. Trener Eddie Futch tok da en kontroversiell avgjørelse, og stoppet kampen før den femtende runden i frykt for bokserens liv. 
I Alis hjørne kunne ikke tro det som skjedde, og Ali kastet seg rett ned på gulvet og lå langflat. I Alis biografi av Thomas Hauser kom det frem at Ali selv hadde bedt at hanskene hans skulle klippes. Med det ble det antydet at Ali selv ville kaste inn håndkleet før den 15 runden, men at Fraziers hjørne kan ham i forkjøpet.


== Etter kampen ==
Ali uttalte rett etter kampen at Frazier var det tøffeste mann han hadde møtt, og at han nå var så sliten at han skulle hvile en hel uke. Han sendte bud etter Fraziers sønn som kom til garderoben. Da bad han om tilgivelse for sine uttalelser om faren. Joe Frazier ville ikke akseptere en unnskyldning som ikke ble sagt direkte til ham selv. 
Kampen hadde vært så brutal at begge ble merket for livet. Frazier – Ali trilogien regnes av eksperter som noe av det ypperste innen boksesporten.


== Referanser ==


== Eksterne lenker ==
Tungvekt-Historie
Mario Monti

Mario Monti (født 19. mars 1943 i Varese i Lombardia) er en italiensk økonom og politiker (partiløs). Monti har vært EU-kommissær, og var fra 2011 til 2013 Italias statsminister i en regjering av fagfolk. Han er livstidssenator i Italias senat.


== Liv og virke ==
Monti er utdannet økonom fra Bocconiuniversitetet i Milano, og studerte videre ved Yale University under James Tobin. I 1971 ble han ansatt som professor ved Bocconiuniversitetet og i 1989 ble han rektor ved universitetet.
Fra 1995 til 2004 satt Monti satt som EU-kommissær, først med ansvar for det indre markedet, og senere for konkurransespørsmål. Monti regnes som en forkjemper for frie markeder og kutting i offentlige utgifter, og er blant annet kjent for arbeidet med å definere europeiske og internasjonale antitrust-standarder. I 2001 forhindret han som EU-kommissær fusjonen mellom General Electric og Honeywell. Dette var første gang Europakommisjonen stoppet en sammenslåing mellom to amerikanske selskaper. Har har også satt i gang en prosess mot Microsofts monopollignende stilling.
Monti ble 13. november 2011 bedt om å danne Italias nye regjering etter at Silvio Berlusconi trakk seg som statsminister. Han tiltrådte posten 16. november samme år, som leder for en teknokratregjering, Mario Montis regjering.


== Referanser ==
Molde Brass Band

Molde Brass Band er et musikkorps med brassbandbesetning i Molde. Det ble stiftet i 1979 av en gruppe tidligere medlemmer av Fuglset Musikkorps. Korpset konkurrerer i elitedivisjonen i Norgesmesterskapet for brassband, hvor de i 2012 kom på fjerdeplass. Bandets beste prestasjon er tredjeplass i 2009.


== Konkurranser ==


=== Norgesmesterskapet ===


== Dirigenter ==
Henry Vike
Ottar Gjendem
Nils Magne Abelseth (1984–)
Arnfinn Dalhaug
Gareth Pritchard
Arnfinn Dalhaug
Erling Myrseth (1995–1996)
Nils Magne Abelseth
John Philip Hannevik (2012–2013)
Jens Kristian MordalListen er ikke fullstendig.


== Referanser ==


== Eksterne lenker ==
Molde Brass Band på Facebook
Drøm videre Violeta

Drøm videre Violeta er den fjerde sangen på Kaizers Orchestras syvende studioalbum Violeta Violeta Volume II utgitt den 11. november 2011. Sangen ble utgitt som singel den 23. september 2011 og varer 3 minutter og 27 sekunder.
Sangen ble urfremført i sin helhet under Øyafestivalen 2011. 


== Violeta Violeta Volume II sporliste ==
«I ett med verden»
«Støv og sand»
«Tusen dråper regn»
«Drøm videre Violeta»
«Far til datter»
«Faen i båten»
«Gresk komedie»
«Silver»
«Domino»
«Den romantiske Tragedien»
Alfred G. Kvamme

Alfred Georg Kvamme (1921–2010) var en norsk høyesterettsadvokat med virke i Bergen.


== Virke ==
Kvamme ble cand.jur. ved Universitetet i Oslo i 1945. Han var dommerfullmektig og konstituert sorenskriver i Orkanger fra 20. mai 1946 til 1. november 1947. Han fikk bevilling som overrettssakfører (advokat) i 1948 og etablerte samme år egen sakførerpraksis. Han ble høyesterettsadvokat i 1966.Han var medlem av hovedstyret i Den Norske Sakførerforening fra 1965 og ledet foreningens lag i Bergen og Hordaland. Han hadde flere verv innenfor boligsektoren og var styremedlem i Norges Huseierforbund. Kvamme hadde også styreverv i næringslivet i Bergen og omegn, og var blant annet styreformann i Bergens Skillingsbank og i BNR.


== Familie ==
Alfred G. Kvamme var sønn av tobakkshandler Kristian Kvamme (1889–1951) og Agnes Elisa (f. Olsen, 1883–1959). Han vokste opp i Bergen, der han også bodde og virket i voksen alder. Alfred giftet seg med Aase Mohr (f. Sundbotten, 1920–2010) og de fikk blant andre datteren Ingelin Killengreen.


== Referanser ==
Layton Bridge

Layton Bridge is a fagverksbro (Pratt truss) over elven Youghiogheny, opprinnelig bygget for Washington Run Railroad. Byggingen begynte i 1893 og ble fullført i 1899. Det siste toget krysset den i 1931. Den ble ombygget til veibro i 1933, og knytter Layton, Pennsylvania  med Perryopolis, Pennsylvania via en enfeltstunnel, nær den antatte beliggenhet til syttenhundretallets Spark's Fort.
Broen har ikke blitt malt i de seinere årene og den er nå begynt å korrodere.


== Kunst og media ==
Broen filmes som en del av pilotepisoden til TV-serien Fire in the Hole og er også brukt i filmen  Nattsvermeren.


== Referanser ==


== Eksterne lenker ==
Nominasjonen til NRHP [1]